पाक में विस्फोट, 20 मरे, 50 से ज्यादा घायल  
पाकिस्तान के खबर पख्तूनख्वा प्रांत में आत्मघाती बम विस्फोट में कम से कम 20 लोग मारे गए और 50 से ज्यादा घायल हो गए।
पाकिस्तान के खबर पख्तूनख्वा प्रांत में गुरुवार को आत्मघाती बम विस्फोट में कम से कम 20 लोग मारे गए और 50 से ज्यादा घायल हो गए।  समाचार एजेंसी सिन्हुआ के अनुसार खैबर पख्तूनख्वा प्रांत के निचले दीर जिले में आत्मघाती हमलावर ने एक स्थानीय व्यक्ति के अंतिम संस्कार के दौरान हमले को अंजाम दिया।  यह हमला अपराहन करीब तीन बजे पाकिस्तान-अफगानिस्तान सीमा के निकट जंदोल क्षेत्र में हुआ। घायलों को नजदीकी अस्पताल में भर्ती करा दिया गया है। अधिकारियों का कहना है कि मृतकों की संख्या में वृद्धि की आशंका से इंकार नहीं किया जा सकता क्योंकि बहुत से घायलों की हालत नाजुक बनी हुई है।  पाकिस्तान के राष्ट्रपति आसिफ अली जरदारी एवं प्रधानमंत्री यूसुफ रजा गिलानी ने विस्फोट की निंदा की है। अभी तक किसी भी आतंकी संगठन ने हमले की जिम्मेदारी नहीं ली है।